***1 priedas***

**DARBŲ PIRKIMO TECHNINĖ SPECIFIKACIJA**

**1. SĄVOKOS IR SUTRUMPINIMAI**

1.1. **Užsakovas –** Uždaroji akcinė bendrovė Klaipėdos regiono atliekų tvarkymo centras.

1.2. **Rangovas –** Uždaroji akcinė bendrovė „Garnat Service“, su kuria Užsakovas sudaro Sutartį.

1.3. **Sutartis** – Sutartis, sudaroma tarp Rangovo ir Užsakovo dėl Pirkimo objekto.

1. **PIRKIMO OBJEKTAS**
	1. Metalo gaminių ir konstrukcijų gamybos, remonto bei projektavimo darbų bei metalo apdirbimo (tekinimo, frezavimo, suvirinimo) darbų pirkimas (toliau- Darbai)

**3. PIRKIMO OBJEKTO APIMTYS/KIEKIAI**

3.1. **Apimtys** :

* + 1. Užtikrinti įrenginių/įrengimų metalo konstrukcijų remontus.
		2. Užtikrinti atliekų tvarkymo objektų infrastruktūros metalo konstrukcijų remontus ir gamybą.
		3. Užtikrinti turimos technikos korpusų, sudedamųjų metalinių dalių remontus ir gamybą.

**4. SUTARTINIŲ ĮSIPAREIGOJIMŲ VYKDYMO VIETA**

4.1. Atliekų tvarkymo objektų adresai:

Aukščiausio prioriteto: Ketvergių g. 2A, Dumpių k., Klaipėdos r., Uosių g. 7 Dumpių k., Klaipėdos r., Kaukėnų g. 21a, Glaudėnų k., Klaipėdos r.;

 Kiti objektai: Tilžės g. 66a, Klaipėda; Šiaurės pr. 30, Klaipėda; Plieno g. 13, Klaipėda; Ąžuolo g. 54, Vėžaičių mstl., Klaipėdos r.; Piliakalnio g. 20, Puodkalių k., Skuodo r. Sodžiaus g. 86, Ankštakių k., Kretingos r.; V. Jurgučio g. 13, Joskaudų k., Kretingos r.; Nidos-Smiltynės pl. 12, Neringa; Šyšos g. 1a, Rumšų k, Šilutės r.; Geležinkelio Pylimo g. 6, Gargždai.

**5. REIKALAVIMAI PIRKIMO OBJEKTUI**

* 1. **Esamos situacijos aprašymas**
		1. Užsakovo atliekų tvarkymo objektuose eksploatuojami įrenginiai ir mechanizmai, kurių korpusai ir sudedamos dalys pagaminti iš įvairių metalų, o įrenginių dalys sujungtos tarpusavyje varžtais, suvirinimu ir kt. Kai kurių dalių atstatymas/restauravimas prailgina įrenginio funkcionavimą.
		2. Užsakovo atliekų tvarkymo objektuose nuolatos tvarkoma ir prižiūrima infrastruktūra, kurios sudedamos dalys pagamintos iš metalo *(nerūdijančio plieno, aliuminio, cinkuoto metalo, juodojo metalo ir kt.).* Reikalingas šių dalių remontas arba gamyba.
		3. Reikalingas įvairių eksploatuojamos technikos sudedamų dalių – kaušų, buldozerių, griebtuvų - virinimas, tekinimas, frezavimas ir kt.
		4. **Užsakovo eksploatuojama technika:**
			1. Buldozeris Komatsu D71;
			2. Vikšrinis ekskavatorius Komatsu P210;
			3. Ratinis ekskavatorius Mccormik MTX3;
			4. Tankintuvas TANA Eco320;
			5. Frontalinis krautuvas Volvo L60F;
			6. Smulkintuvas CARAVAGGI BIO900;
			7. Sijotuvas Portafill 4000w.
		5. **Gamybinėse patalpose ir už jų ribų esantys įrenginiai:**
			1. Smulkintuvas (Metso EtaPreShred 4000S) (Kietmetalio virinimas, FRO steel core B5800 Ø 1,2 mm);
			2. Balistinis atskirtuvas (Sutco BS12), *(virinimas, tekinimas);*
			3. Presas (Upamat 80H4), *(virinimas, tekinimas);*
			4. Juostiniai konvejeriai (Sutco), *(virinimas, tekinimas)*;
			5. Kabliniai konteineriai (10 m3, 30 m3), *(virinimas, tekinimas);*
			6. Nerūdijančio plieno konstrukcijų ir įrenginių virinimas;
			7. Gamybinio pastato įžeminimo kontūro virinimas.
	2. **Pirkimo objekto aprašymas**
		1. Rangovas turi sąlygas ir sugeba *profesionaliai atlikti metalo gaminių remonto ir (ar) jų gamybos darbus* bei suderinti skirtingų sričių specialistų darbus:

|  |  |  |  |
| --- | --- | --- | --- |
| **Eil.** **Nr.** | **DARBŲ PAVADINIMAS\*** | **Mato vnt.** | **Preliminarus kiekis** |
| 1. | Nerūdijančio plieno suvirinimas | val. | 200 |
| 2. | Frezavimas | val. | 100 |
| 3. | Metalo lankstymas | val. | 100 |
| 4. | Sriegių sriegimas skylėse | val. | 50 |
| 5. | Detalių tekinimas | val. | 250 |
| 6. | Suvirinimo darbai | val. | 400 |
| 7. | Gaminio gruntavimas/dažymas | val. | 200 |
| 9. | Metalo gaminių ir konstrukcijų projektavimas | val. | 50 |

\*Užsakovas taip pat turi teisę, esant poreikiui, pirkti ir kitus, Techninėje specifikacijoje nenurodytus, tačiau su pirkimo objektu susijusius darbus. Panašaus pobūdžio Darbai, nenumatyti Techninėje specifikacijoje, bus perkami ne didesnėmis nei darbų užsakymo dieną galiojančiomis Rangovo prekybos vietoje, kataloge ar interneto svetainėje nurodytomis šių darbų kainomis, arba, jei tokios kainos neskelbiamos, Rangovo pasiūlytomis, konkurencingomis ir rinką atitinkančiomis kainomis. Bendra tokių nenumatytų darbų vertė negali viršyti 50 (penkiasdešimt) proc. pradinės Sutarties vertės (70 000,00 Eur be PVM.)

\*\* Darbai bus atliekami pagal Užsakovo poreikį, atskirus užsakymus ir įkainius, nurodytus Rangovo Pasiūlyme. Medžiagos ir (ar) detalės/dalys bus tiekiamos pagal Užsakovo poreikį *(ne didesnėmis nei metalų biržoje ir (ar) rinkoje nustatytomis metalų kainomis),* atskirus užsakymus ir padengiamos Rangovui už faktiškai patirtas išlaidas, tiesiogiai susijusias su medžiagų ar detalių/dalių tiekimu. Bendra tokių nenumatytų su pirkimo objektu susijusių medžiagų ir (ar) detalių/dalių vertė negali viršyti 50 (penkiasdešimt) proc. pradinės Sutarties vertės (70 000,00 Eur be PVM.)

5.2.2. Užsakovas informuoja Rangovą apie metalinės konstrukcijos, mazgo (jo elemento) dalies (detalės) pažeidimą (gedimą) tel. arba el. paštu.

5.2.3. Rangovo kvalifikuotas atstovas, darbo dienomis, ne vėliau kaip per 4 val. nuo pranešimo apie gedimą gavimo momento, atvyksta pirminei darbų apžiūrai/diagnostikai bei matavimams atlikti. Ne gedimo ar skubaus remonto atveju Rangovo kvalifikuotas atstovas ne vėliau kaip per 48 val. nuo pranešimo gavimo atvyksta pirminei darbų apžiūrai/diagnostikai bei matavimams atlikti.

* + 1. Rangovas ne vėliau kaip per 24 val. informuoja Užsakovą apie pilnam darbų atlikimui reikalingų Rangovo specialistų darbo valandų skaičių bei pateikia reikalingų medžiagų (dalių) sąrašą su šių medžiagų, dalių kainų pagrindimais (medžiagų, dalių tiekėjų komercinius pasiūlymus arba išankstines sąskaitas faktūras, nuorodas į elektroninės prekybos kainininkus ir pan.) ir sudaro preliminarią sąmatą.
		2. Užsakovas patvirtina remonto/gamybos sąmatą ir/ ar nurodo trečiąją šalį iš kurios Rangovas privalo įsigyti reikalingas medžiagas ekonomiškai naudingesnėmis sąlygomis nei pasiūlė Rangovas, arba informuoja Rangovą, kad atliks atskirą medžiagų viešąjį pirkimą, ir medžiagas (detales) pateiks Rangovui remonto atlikimui.
		3. Rangovas gavęs sąmatos patvirtinimą (ir jei reikia, įsigijęs reikalingas medžiagas (detales) iš trečiųjų šalių), pradeda remonto darbus, arba gavęs atsargines detales iš Užsakovo, pradeda remonto darbus.
		4. Rangovas įsipareigoja bandyti suremontuoti sugedusį technikos vienetą, ir tik nepavykus suremontuoti, inicijuoti atsarginių detalių įsigijimą.
		5. Visi Darbai turi būti atliekami laiku ir kokybiškai. Atliktų darbų kokybę kontroliuoja Užsakovo ir Rangovo paskirti atsakingi darbuotojai.
		6. Rangovas turi turėti mobilų servisą (mobilius darbuotojus ir įrenginius), kuris atvyktu į atliekų tvarkymo objektą darbų atlikimui Užsakovo nurodytu adresu.